[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "\u2018Rhan bwysicaf rhedeg ein prosiectau yw bod a\u0302 dealltwriaeth glir o bawb sydd yno,\u2019 eglura Mel, cydlynydd ein rhaglen Mentora a\u0302 Dysgu ac Addysg, sy\u2019n paratoi pobl sy\u2019n adfer ar o\u0302l heriau lles ar gyfer gwirfoddoli a gweithio yn y sector lles. \u2018Does dim un dull sy\u2019n addas i bawb; mae\u2019n rhaid i chi weithio yn o\u0302l sgiliau a chryfderau pob gwirfoddolwr. \u2019"}, {"text_idx": "#000010", "text": "Canolbwyntio ar gryfderau, anghenion a galluoedd unigol sydd wrth wraidd y ffordd rydyn ni\u2019n gweithio, yn ogystal a\u0302 gonestrwydd llwyr a bod yn agored gydag aelodau ein prosiect. Mae ein proses asesu yn caniata\u0301u i ni leoli pobl yn y prosiectau sy\u2019n mynd i weithio orau iddynt yn ystod eu cam presennol o adfer. Mae hyn yn golygu os nad yw unigolion yn barod ar gyfer y prosiect roedden nhw\u2019n gobeithio cyfrannu ato, gallwn eu cynnwys mewn gwaith a fydd yn eu helpu i gymryd cam ymlaen."}, {"text_idx": "#000011", "text": "\u2018Mae defnyddio\u2019r ffordd hon o weithio yn golygu y gallwn bob amser gynnig cyfleoedd i bobl sy\u2019n rhai cyraeddadwy, ac sy\u2019n addas ar eu cyfer nhw fel pobl,\u2019 esbonia Erwan, cydlynydd y prosiect NewSteps, sy\u2019n fan cychwyn i bobl sy\u2019n dechrau eu taith adfer. \u2018Mae\u2019n rhan fawr o feithrin eu hyder a\u2019u hunan-gred, ac mae hynny\u2019n gwbl hanfodol i\u2019w twf.\u2019"}, {"text_idx": "#000012", "text": "Allwedd arall i\u2019r elfen hunan-gred hon yw gallu pobl i reoli eu lles eu hunain a\u2019r prosiectau a\u2019r gwasanaethau maen nhw\u2019n rhan ohonyn nhw. Mae hyn yn rhywbeth rydyn ni wedi canolbwyntio arno yn ystod y flwyddyn ddiwethaf, yn enwedig gyda\u2019n Grw\u0302p Llais a Dewis a\u2019n rhaglen Buzzin Buddies."}, {"text_idx": "#000013", "text": "Mae Buzzin Buddies yn rhoi cyfle i wirfoddolwyr ac aelodau eraill o\u2019n prosiectau gynorthwyo a\u0302\u2019r gwaith o redeg ein prosiect cadw gwenyn, Buzzin, ac i annog aelodau eraill i helpu hefyd. Grw\u0302p o aelodau prosiect yw Llais a Dewis sy\u2019n rhoi adborth ar brosiectau o safbwynt y rhai sy\u2019n gysylltiedig a\u0302 nhw, gan helpu i ddatblygu\u2019r prosiectau hynny a dylanwadu ar ein dull cyffredinol o weithredu. Mae\u2019r ddau grw\u0302p yn adnodd hynod werthfawr ac yn helpu i sicrhau bod ein prosiectau yn gweithio ar gyfer y bobl y dylen nhw fod bob amser."}, {"text_idx": "#000014", "text": "Beth mae\u2019r nod Buddsoddi mewn Gwirfoddolwyr yn ei olygu i ni?"}, {"text_idx": "#000020", "text": "Yn ddiweddar, mae NewLink Cymru wedi dod yn rhan o Platfform, yr elusen dros iechyd meddwl a newid cymdeithasol. Mae ychwanegu ein prosiectau at ystod eang o brosiectau Platfform yn ein galluogi i fod yn rhan o di\u0302m sydd hyd yn oed yn gryfach, a chael mwy o rym dros les a sicrhau newid."}, {"text_idx": "#000021", "text": "Yr elusen dros iechyd meddwl a newid cymdeithasol yw Platfform. Mae Platfform yn gweithio gyda phobl sy\u2019n wynebu heriau gyda\u2019u hiechyd meddwl, ac yn gweithio gyda chymunedau sydd am greu gwell cysylltiadau, perchenogaeth a lles yn y llefydd maen nhw\u2019n byw. "}]